— 164 — 
bába. Ezt akarta a boldogult a jegyzőkönyvek behozatala által 
és az által, hogy azoknak vezetése minden bábára nézve köte- 
lezővé tétessék, megakadályozni. Sajnos, hogy eme czélját el 
nem érhette, hogy ismételt felszólalásai a minisztériumnál a 
jegyzőkönyvek vezetésének kötelezővé tételére eredménytelenek 
maradtak. De nem is igen gondolható, mikép lehetne a községi 
vagy állami javadalmazást nélkülöző magánbábákat ily jegyző- 
könyvek vezetésére kényszeríteni? 
Ha megboldogultat mint embert, mint orvost, mint kollegát 
tekintjük, úgy hiszem alig akad közöttünk, de a vele érint- 
kezésben levő nagy közönség sorában is valaki, ki el nem 
ismerné, hogy mind e három irányban meg ne tette volna köte- 
lességét. Minden gondolata, minden szava, minden cselekedete 
csak embertársainak java körül forgott, egész élete csak ezek 
boldogítására volt szentelve s ha hibái voltak is, hiszen kinek 
ne volnának, ezek csak túlbuzgóságának voltak kifolyásai, mely 
által vezetve, néha a czél mellett eltéveszté az eszközt s a 
nagy közönség boldogítását tartva mindenkor szeme előtt, a hite 
szerint ennek útjában álló egyesek iránt néha túlszigoru volt. 
Ki ne ismerte volna közülünk hajthatatlan vasakaratát, ki ne 
tudná közülünk, mily makacsul ragaszkodott mindenkor nézetei- 
hez, mily lehetetlen volt őtet az ellenkezőről meggyőzni. Szív- 
jóságában, az egész világot boldogítani akaró törekvésében nem 
vette mindig észre, hogy egyik vagy másik eszméje kivihetetlen ; 
azt valamennyit, mint megvalósíthatót tekintette, nem nézett 
sem jobbra, sem balra, lankadatlan erővel törekedett mindig 
előre és mégis, akik eme sokszor ideális világboldogító eszme- 
menetének útjában állottak, azokat nem tekintette ellenségeinek, 
hiszen jó szive ilyeneket nem ismert, hanem csak ellenfeleinek 
s mint ilyeneket nyilt sisakkal igyekezett legyőzni. Ha minden 
nemesért rajongó túlságos hevében néha elhagyta magát ragad- 
tatni s annak esetleges következményeire egyszer - másszor 
figyelmeztetve lett : egy szót sem vont vissza abból, mit szive 
meggyőződéséből kimondott, egy betűt sem abból mit, a legjobb 
szándékból írásban közölt, hanem képes volt bár kivel igaz- 
sága érzetében megküzdeni, képes volt a dolgot a végletekig 
vinni, eme, előttem többször ismételt mondásban adva kifejezést 
érzületének : Ambro törik, de meg nem hajlik. 
